stanford-oval/wikipedia huggingface dataset:
เอเชียนเกมส์ 1998
การแข่งขัน > พิธีปิด

พิธีปิดการแข่งขันกีฬาเอเชียนเกมส์ ครั้งที่ 13  จัดขึ้นในวันที่ 20 ธันวาคม พ.ศ. 2541 ณ ราชมังคลากีฬาสถาน โดยสมเด็จพระบรมโอรสาธิราช เจ้าฟ้ามหาวชิราลงกรณ สยามมกุฎราชกุมาร(พระยศในขณะนั้น) เสด็จพระราชดำเนินแทนพระองค์ เป็นองค์ประธานในพิธี ในการนี้ พระเจ้าหลานเธอ พระองค์เจ้าพัชรกิติยาภา และ หม่อมเจ้าสิริวัณวรี มหิดล(พระยศในขณะนั้น) โดยเสด็จด้วย
สรุปเหรียญการแข่งขัน

บทความหลัก: สรุปเหรียญเอเชียนเกมส์ 1998
ด้านล่างนี้เป็นตารางการจัดอันดับของคณะกรรมการโอลิมปิกแห่งชาติ โดยแสดงรายชื่อประเทศที่ได้รับเหรียญทองมากที่สุด 10 อันดับแรก ได้แก่
*  เจ้าภาพ ( ไทย)
| ลำดับที่ | ประเทศ | ทอง | เงิน | ทองแดง | รวม |
| --- | --- | --- | --- | --- | --- |
| 1 |  จีน (CHN) | 129 | 78 | 67 | 274 |
| 2 |  เกาหลีใต้ (KOR) | 65 | 46 | 53 | 164 |
| 3 |  ญี่ปุ่น (JPN) | 52 | 61 | 68 | 181 |
| 4 |  ไทย (THA)* | 24 | 26 | 40 | 90 |
| 5 |  คาซัคสถาน (KAZ) | 24 | 24 | 30 | 78 |
| 6 |  จีนไทเป (TPE) | 19 | 17 | 41 | 77 |
| 7 |  อิหร่าน (IRI) | 10 | 11 | 13 | 34 |
| 8 |  เกาหลีเหนือ (PRK) | 7 | 14 | 12 | 33 |
| 9 |  อินเดีย (IND) | 7 | 11 | 17 | 35 |
| 10 |  อุซเบกิสถาน (UZB) | 6 | 22 | 12 | 40 |
| 11–33 | Remaining | 35 | 70 | 114 | 219 |
| รวม (33 ประเทศ) | รวม (33 ประเทศ) | 378 | 380 | 467 | 1225 |
การตลาด > สัญลักษณ์ประจำการแข่งขัน

สัญลักษณ์อย่างเป็นทางการของการแข่งขันเอเชียนเกมส์ ครั้งที่ 13 ได้มาจากการประกวดที่จัดโดยการกีฬาแห่งประเทศไทย ในฐานะสำนักเลขาธิการคณะกรรมาธิการอำนวยการแข่งขันฯ ซึ่งมีภาพส่งเข้าประกวดจากทั่วประเทศทั้งหมด 181 ภาพ ภาพที่ได้รับคัดเลือกเป็นผลงานของ นางสาวตรึงใจ ตั้งสกุล นักศึกษาสถาบันเทคโนโลยีพระจอมเกล้าธนบุรี โดยนำเอาตัวอักษร "A" ในภาษาอังกฤษ ที่หมายถึงทวีปเอเชียมาประยุกต์เป็นรูปองค์พระมหาเจย์ดีสีทองที่ใช้เก็บพระบรมสารีริกธาตุ สิ่งสำคัญสูงสุดของศาสนาพุทธ ซึ่งอักษรตัว "A" อยู่ภายใต้หลังคาทรงไทย มีความบ่งบอกถึงชาวเอเชีย (Asia) และนักกีฬา (Athlete) ที่มาร่วมการแข่งขันทุกชาติ จะได้รับความอบอุ่นด้วยมิตรไมตรีของประเทศไทยในฐานะเจ้าบ้าน สำหรับรูปดวงอาทิตย์สีแดงเปล่งรัศมีเป็นเปลว 16 แฉก ที่อยู่เหนือสัญลักษณ์ฯ นั้น คือ สัญลักษณ์ของสภาโอลิมปิกแห่งเอเชีย ที่หมายถึง ความรอบรู้ พลังของนักกีฬาที่สืบทอดต่อเนื่องกันมาอย่างไม่มีวันสิ้นสุด
สัญลักษณ์ Bangkok 1998 เป็นหนึ่งในองค์ประกอบหลักทางกราฟิกที่มีบทบาทอย่างสูงต่อการกำหนดเอกลักษณ์ของการแข่งขันที่สาขาศิลปกรรมและการออกแบบเพิ่มเติมขึ้นมาในระบบ เพื่อช่วยให้การสร้างภาพลักษณ์ของการแข่งขัน มีความเด่นชัด เป็นสากล มีความยืดหยุ่นในการใช้งานและเพิ่มสุนทรียภาพ อีกทั้งยังเป็นการเพิ่มประโยชน์ใช้สอยในด้านของการประชาสัมพันธ์ชื่อของเมืองที่เป็นเจ้าภาพจัดการแข่งขันให้เป็นที่ปรากฏ
สัญลักษณ์นี้มีการนำไปใช้ในลักษณะต่าง ๆ ค่อนข้างมาก เช่น การตกแต่งศูนย์กีฬาและสนามแข่งขัน การจัดทำวัสดุสิ่งพิมพ์เพื่อส่งเสริมและประชาสัมพันธ์ เอกสารที่ใช้ในการแข่งขัน เป็นต้น
สัญลักษณ์กีฬา เป็นหนึ่งในองค์ประกอบหลักทางกราฟิกที่มีบทบาทอย่างสูงต่อการกำหนดเอกลักษณ์ของการแข่งขันที่สาขาศิลปกรรมและการออกแบบเพิ่มเติมขึ้นมาในระบบ เพื่อช่วยให้การสร้างภาพลักษณ์ของการแข่งขันมีความเด่นชัด เป็นสากล มีความยืดหยุ่นในการใช้งาน และเพิ่มสุนทรียภาพแก่การแข่งขัน สัญลักษณ์ที่ออกแบบในครั้งนี้ มีจำนวนทั้งสิ้น 42 ชนิดกีฬา โดยแบ่งเป็นกลุ่มได้ 3 กลุ่ม ดังนี้
กลุ่มชนิดกีฬาหลักจำนวน 36 ชนิด
กลุ่มประเภทกีฬาในกลุ่มชนิดกีฬาหลักจำนวน 4 ประเภทกีฬา
กลุ่มชนิดกีฬาสาธิตจำนวน 2 ชนิดกีฬา
ลายจักสาน เป็นหนึ่งในสัญลักษณ์ของการแข่งขันกีฬาเอเชียนเกมส์ ครั้งที่ 13 โดยกำหนดให้ใช้ประกอบในการเผยแพร่ ประชาสัมพันธ์ หรือโฆษณาการแข่งขัน โดยสื่อความหมายถึงความเป็นเอกภาพในดินแดนเอเชียและสะท้อนคุณค่าถึงมรดกทางวัฒนธรรมของประเทศต่าง ๆ ในภูมิภาคนี้ โดยไม่เจาะจงว่าเป็นประเทศใดเพราะลายจักสานเป็นศิลปะทางวัฒนธรรมอันเก่าแก่ของประเทศส่วนใหญ่ในทวีปเอเชีย นอกจากนี้ ลายจักสานยังถือเป็นสัญลักษณ์ของงานหัตถศิลป์ของชนชาติตะวันออกที่สืบสานกันมาเป็นระยะเวลาอันยาวนานนับแต่อดีตกาล ลวดลายของเส้นสายที่สอดประสานกันนั้น เป็นวิถีที่คุ้นเคยและอบอุ่นของชาวเอเชีย สื่อความหมายถึงคำกล่าวต้อนรับชนทุกชาติ และพลังแห่งเอเชียในการแข่งขันกีฬาเอเชียนเกมส์ ครั้งที่ 13 ที่ประเทศไทยเป็นเจ้าภาพ ทั้งยังมีนัยสำคัญ คือ เป็นการสอดประสาน ถักทอหรือรวมเข้าด้วยกัน สื่อความหมายถึงความร่วมมือกัน ความสมัครสมาน ความสามัคคี
การตลาด > คำขวัญ

"มิตรภาพไร้พรมแดน" หรือ "Friendship Beyond Frontiers" คำขวัญประจำการแข่งขันกีฬาเอเชียนเกมส์ ครั้งที่ 13 เป็นวลีที่สะท้อนให้เห็นถึงเจตนารมณ์อันบริสุทธิ์ของคณะกรรมการจัดการแข่งขัน ที่สนับสนุนและส่งเสริม "ปรัชญาของการแข่งขันกีฬา" อย่างชัดเจนที่สุด หัวใจของปรัชญากีฬา คือ การรู้แพ้ รู้ชนะ รู้อภัย รู้รักสามัคคี มีน้ำใจ ซึ่งล้วนเป็นสิ่งที่ก่อให้เกิดภาพรวมของมิตรภาพ ซึ่งจเไม่มีอุปสรรคใด ๆ มาขวางกั้น ไม่ว่าจะเป็น เชื้อชาติ ศาสนา ภาษา ขนบธรรมเนียมและประเพณีที่ต่างกัน ฯลฯ เมื่อทุกคนเข้าสู่เอเชียนเกมส์ ครั้งที่ 13 ทุกคนจะถูกหล่อหลอมให้เข้าสู่แนวร่วมเดียวกัน เป็นน้ำหนึ่งใจเดียวกันในที่สุด โดยคำขวัญนี้เป็นแนวความคิดของ สุขวิช รังสิตพล อดีตรองนายกรัฐมนตรีและประธานคณะกรรมการจัดการแข่งขันกีฬาเอเชียนเกมส์ ครั้งที่ 13
การตลาด > มาสคอต

หลังจากประเทศสมาชิกสภาโอลิมปิกแห่งเอเซีย 43 ชาติ มีมติให้เกียรติประเทศไทยเป็นเจ้าภาพการแข่งขันกีฬาเอเชียนเกมส์ ครั้งที่ 13 คณะกรรมการจัดการแข่งขันกีฬาเอเชียนเกมส์ จึงมีมติเห็นชอบให้ใช้ช้าง เป็นมาสคอต หรือ สัตว์นำโชคของการแข่งขันกีฬาเอเชียนเกมส์ ครั้งที่ 13 เนื่องจากช้างเป็นสัญลักษณ์สำคัญคู่บ้านคู่เมืองของไทยมาแต่โบราณ ทั้งยังเป็นสัตว์ที่แข็งแรง มีความเฉลียวฉลาด
สำหรับผู้ออกแบบนั้น สำนักเลขาธิการได้มอบหมายให้นายอรรณพ กิตติชัยวรรณ หรือ แอ้ด มติชน นักวาดการ์ตูนชื่อดังของหนังสือพิมพ์มติชน เป็นผู้วาดภาพช้าง และเพื่อให้เกิดภาพสัญลักษณ์ที่สมบูรณ์พร้อมกับประชาสัมพันธ์ให้ได้รับความสนใจมากยิ่งขึ้น จึงได้จัดให้มีการประกวดตั้งชื่อช้างนำโชคดังกล่าว ปรากฏว่ามีผู้สนใจจากทั่วประเทศ 538 คน ตั้งชื่ส่งเข้าประกวด และมีการตัดสินในวันที่ 20 กุมภาพันธ์ พ.ศ. 2538 โดยมี นายปัจจัย บุนนาค เป็นประธานผู้ตัดสิน ผลการตัดสินให้ใช้ชื่อช้างนำโชคว่า "ช้างไชโย" ซึงเมื่อรวมกันแล้วจึงมีความหมายถึงความแข็งแรง ความฉลาด ความสุขและความสนุกสนาน
การตลาด > เพลงประจำการแข่งขัน

เพลงหลักประจำการแข่งขันเอเชียนเกมส์ ครั้งที่ 13 มีทั้งสิ้น 4 เพลง ได้แก่
เพลง บิน เพลงนี้จัดทำขึ้น 2 ภาษา คือ รูปแบบภาษาไทยและภาษาอังกฤษ รูปแบบภาษาไทย ประพันธ์คำร้องและทำนองโดยชัยรัตน์ วงศ์เกียรติขจร เรียบเรียงเสียงประสานโดยอุกฤษณ์ พลางกูร ขับร้องโดยชัชชัย สุขาวดี รูปแแบบภาษาอังกฤษ ใช้ชื่อว่า เพลง FLY ขับร้องโดยฉันทนา กิติยาพันธ์
เพลง ช้างไชโย ประพันธ์คำร้องโดยอภิชาติ ดำดี เรียบเรียงเสียงประสานโดยบรูซ แกสตัน และ สุริยา เดชบุญพบ ขับร้องโดยอาภาพร นครสวรรค์
เพลง แชมเปี้ยนเอเชียนเกมส์ เพลงนี้จัดทำขึ้น 2 ภาษา คือ รูปแบบภาษาไทยและภาษาอังกฤษ รูปแบบภาษาไทย ประพันธ์คำร้องและทำนองและเรียบเรียงโดยยืนยง โอภากุล เรียบเรียงดนตรีไทยโดยบรูซ แกสตัน ขับร้องโดยยืนยง โอภากุล
เพลง Asian Games In 98 ประพันธ์คำร้องและทำนองโดยบรูซ แกสตัน
การตลาด > ผู้ให้การสนับสนุน

ซัมซุงอิเลคโทรนิคส์
โพคารี สเว็ต
คาร์ลสเบิร์ก
โตโยต้า
การบินไทย
สามารถ
คาลเท็กซ์
เอเซอร์คอมพิวเตอร์
ฟูจิซีรอกซ์
ธนาคารรัตนสิน
ฟุตบอลไทย (FBT)
การถ่ายทอดสด

ซีซีทีวี
เอ็นเอชเค
ทีวีบี
โทรทัศน์รวมการเฉพาะกิจแห่งประเทศไทย, ยูบีซี
ดูเพิ่ม

กีฬาเฟสปิก 1999
แหล่งข้อมูลอื่น

เอเชียนเกมส์ 1998 จากเว็บสยามกีฬา
เพลงประกอบการแข่งขัน เก็บถาวร 2007-02-17 ที่ เวย์แบ็กแมชชีน
วิดีโอคลิปพิธีเปิดการแข่งขัน
| ก่อนหน้า |  | เอเชียนเกมส์ 1998 |  | ถัดไป |
| --- | --- | --- | --- | --- |
| เอเชียนเกมส์ 1994 (ฮิโรชิมะ ประเทศญี่ปุ่น) |  |   การแข่งขันกีฬาเอเชียนเกมส์  (6 - 20 ธันวาคม ค.ศ. 1998) |  | เอเชียนเกมส์ 2002 (ปูซาน ประเทศเกาหลีใต้) |
| ด ค กประเทศที่เข้าร่วมแข่งขันเอเชียนเกมส์ 1998 ณ กรุงเทพมหานคร ประเทศไทย |
| --- | --- |
 บาห์เรน  บังกลาเทศ  ภูฏาน  บรูไน  กัมพูชา  จีน  ฮ่องกง  อินเดีย  อินโดนีเซีย  อิหร่าน  ญี่ปุ่น  จอร์แดน  คาซัคสถาน  คูเวต  คีร์กีซสถาน  ลาว  เลบานอน  มาเลเซีย  มาเก๊า  มัลดีฟส์  มองโกเลีย  พม่า  เนปาล  เกาหลีเหนือ  โอมาน  ปากีสถาน  ปาเลสไตน์  ฟิลิปปินส์  กาตาร์  สิงคโปร์  เกาหลีใต้  ศรีลังกา  ซีเรีย  จีนไทเป  ทาจิกิสถาน  ไทย  เติร์กเมนิสถาน  สหรัฐอาหรับเอมิเรตส์  อุซเบกิสถาน  เวียดนาม  เยเมน 
| ด ค กเอเชียนเกมส์ |
| --- | --- | --- |
 กีฬา  การคัดเลือกเจ้าภาพ  OCA  NOCs  ตารางเหรียญรางวัล  สรุปเหรียญ ฤดูร้อน  ฤดูหนาว  ผู้รับเหรียญรางวัล  สัญลักษณ์  มาสคอต 
| ฤดูร้อน |   1951 นิวเดลี   1954 มะนิลา   1958 โตเกียว   1962 จาการ์ตา   1966 กรุงเทพ   1970 กรุงเทพ   1974 เตหะราน   1978 กรุงเทพ   1982 นิวเดลี   1986 โซล   1990 ปักกิ่ง   1994 ฮิโรชิมะ   1998 กรุงเทพ   2002 ปูซาน   2006 โดฮา   2010 กว่างโจว   2014 อินช็อน   2018 จาการ์ตา–ปาเล็มบัง   2022 หางโจว†   2026 ไอจิ–นาโงยะ   2030 โดฮา   2034 รียาด    2038 รอประกาศ  |  |
| ฤดูหนาว |   1986 ซัปโปโระ   1990 ซัปโปโระ   1996 ฮาร์บิน   1999 คังว็อน   2003 อาโอโมริ   2007 ฉางชุน   2011 อัสตานา–อัลมาตี   2017 ซัปโปโระ   2025 ฮาร์บิน   2029 นีอม  |  |
 †เลื่อนออกไปเป็นปี ค.ศ. 2023 เนื่องจากการระบาดทั่วของโควิด-19
หน้าผา

หน้าผาสีขาวแห่งโดเวอร์
ในภูมิศาสตร์และธรณีวิทยา หน้าผา (อังกฤษ: cliff หรือ rock face) คือพื้นที่ หินที่มีมุมทั่วไปเป็นแนวตั้งฉากหรือเกือบเป็นแนวตั้งฉาก หน้าผาเกิดขึ้นจากกระบวนการผุกร่อนและการกร่อนอันเนื่องมาจากแรงโน้มถ่วง หน้าผาที่พบเห็นได้ทั่วไปตามชายฝั่งในพื้นที่ภูเขา ผาตั้ง และตามแม่น้ำ หน้าผาโดยทั่วเป็นหินที่ทนทานต่อสภาพดินฟ้าอากาศและการพังทลาย หินตะกอนที่มีแนวโน้มเป็นหน้าผามากที่สุด ได้แก่ หินทราย หินปูน หินชอล์ก และหินโดโลไมต์ หินอัคนี เช่น หินแกรนิต และ หินบะซอลต์ มักก่อตัวเป็นหน้าผาด้วย
กู้ต้าเส่า

ในศิลปะญี่ปุ่น ราว ค.ศ. 1845–1850 ผลงานของอูตางาวะ คูนิโยชิ
กู้ต้าเส่า (จีนตัวย่อ: 顾大嫂; จีนตัวเต็ม: 顧大嫂; พินอิน: Gù Dàsǎo; แต้จิ๋ว: โกวตั่วซ้อ; แปลว่า "ซ้อใหญ่กู้/โกว") ฉายา หมู่ต้าฉง (จีน: 母大蟲; "แม่เสือ") เป็นตัวละครในนวนิยายจีน เรื่อง ซ้องกั๋ง (ฮกเกี้ยน; จีนมาตรฐาน: ซ่งเจียง; จีน: 宋江) จัดเป็นผู้กล้าลำดับที่ 101 ในกลุ่ม 108 ผู้กล้า (一百單八將)
ภูมิหลัง

นวนิยาย ซ้องกั๋ง พรรณนาว่า ซ้อใหญ่กู้เป็นสตรีมีคิ้วหนา ตาโต หน้ากลม เอวใหญ่ ที่ศีรษะและข้อมือสวมเครื่องประดับหลายอย่าง แต่นางต่างจากสตรีทั่วไปในยุคของนางตรงที่นางไม่ใฝ่ใจงานบ้าน แต่สนใจทำเรื่องดิบเถื่อนและอาชญากรรม ชำนาญการใช้อาวุธยาว เช่น หอก และพลอง ทั้งสามารถรับมือคู่ต่อสู้ 20–30 คนพร้อมกัน และนางยังมักโบยตีสามี คือ ซุน ซิน (孫新) ทำให้นางได้ฉายา "แม่เสือ"
นางกับสามีเปิดโรงเตี๊ยมที่เติงโจว (登州) ในภาคตะวันออกของชานตง (山东) ปัจจุบัน
สามีของนางมีน้องชายคนหนึ่ง ชื่อ ซุน ลี่ (孫立) เป็นทหารอยู่ที่เติงโจว และซุน ลี่ มีน้องเขย ชื่อ เยฺว่ เหอ (樂和) เป็นผู้คุมคุกอยู่ที่เติงโจวเช่นกัน
การปล้นคุกเติงโจว

วันหนึ่ง ซ้อใหญ่กู้ได้ข่าวจากเยฺว่ เหอ ว่า พี่น้องเซี่ย เจิน (解珍) กับเซี่ย เป่า (解寶) ถูกพิพากษาประหารชีวิตด้วยข้อหาเท็จ และถูกขังระหว่างรอประหาร นาง พร้อมด้วยสามี และเยฺว่ เหอ กับโจรพี่น้องนาม โจว ยฺเวียน (鄒淵) กับโจว รุ่น (鄒潤) จึงวางแผนปล้นคุกช่วยพี่น้องสกุลเซี่ย แต่นางวิตกว่า ซุน ลี่ ซึ่งเป็นทหาร จะขัดขวาง จึงลวงซุน ลี่ มาคุยด้วย แล้วบีบให้เขาเข้าร่วม ซุน ลี่ เดิมทีอิดเอื้อน แต่เมื่อเห็นว่า เรื่องนี้แม้ไม่ชอบด้วยกฎหมาย แต่ชอบด้วยคุณธรรม จึงเข้าด้วย
แผนการเริ่มโดยเยฺว่ เหอ แอบเปิดประตูคุกไว้ให้คนอื่น ๆ เข้ามาชิงตัวโทษ และเยฺว่ เหอ คอยเบี่ยงเบนความสนใจของผู้คุมคนอื่น ๆ เมื่อช่วยพี่น้องสกุลเซี่ยได้แล้ว ทั้งหมดหนีไปกบดานอยู่ที่บึงริมภูเขาเหลียง (梁山) ก่อนจะเข้าร่วมกลุ่มกับโจรคนอื่น ๆ ที่นั่น
การรบที่หมู่บ้านสกุลจู้

ในคราวที่กลุ่มโจรแห่งภูเขาเหลียงต้องต่อสู้กับชาวหมู่มู่บ้านสกุลจู้ (祝家村) ซุน ลี่ อาสาจะเข้าไปเป็นไส้ศึกในหมู่บ้านโดยอาศัยความสัมพันธ์กับลฺหวาน ถิง-ยฺวี่ (欒廷玉) ซึ่งเป็นครูฝึกยุทธ์อยู่ในหมู่บ้าน และเคยเป็นศิษย์สำนักเดียวกัน เมื่อโจรคนอื่น ๆ เห็นด้วย ซุน ลี่ กับพวก ซึ่งรวมถึงซ้อใหญ่กู้ จึงดำเนินตามแผน โดยลวง ลฺหวาน ถิง-ยฺวี่ และสกุลจู้ ว่า พาคนมาช่วยรับมือกับกลุ่มโจรภูเขาเหลียง ลฺหวาน ถิง-ยฺวี่ และสกุลจู้ ยินดีให้ซุน ลี่ กับพวกเข้าพำนักในหมู่บ้าน แต่ไม่เชื่อว่า ซุน ลี่ กับพวกจะมาช่วยเหลือโดยน้ำใสใจจริงดังว่า
จนกระทั่งซุน ลี่ แสร้งเอาชนะและจับตัวฉือ ซิ่ว (石秀) หนึ่งในสมาชิกโจรภูเขาเหลียง ซุน ลี่ จึงได้รับความไว้วางใจเต็มที่จากชาวหมู่บ้านสกุลจู้
เมื่อซุน ลี่ กับพวกสบช่อง ก็สร้างความปั่นป่วนในหมู่บ้านสกุลจู้ และเปิดโอกาสให้กลุ่มโจรภูเขาเหลียงบุกเข้ายึดหมู่บ้านได้โดยราบคาบ
ชีวิตภายหลัง

เมื่อราชสำนักของจักรพรรดิซ่งฮุ่ยจง (宋徽宗) จะใช้กลุ่มโจรภูเขาเหลียงไปรบกับราชวงศ์เหลียว (遼朝) โดยแลกกับการอภัยโทษความผิดทั้งหลายที่เคยก่อไว้ ซ้อใหญ่กู้กับสามีรับหน้าที่เตรียมการต้อนรับราชทูตของราชสำนักที่จะมายังภูเขาเหลียง และซ้อใหญ่กู้ก็ได้ออกรบด้วย แม้การรบจะทำให้โจรภูเขาเหลียงล้มตายลงมาก แต่ซ้อใหญ่กู้อยู่ในกลุ่มที่รอดชีวิตกลับไปเมืองหลวงทูลถวายรายงานถึงชัยชนะ ราชสำนักประทานบรรดาศักดิ์ "ตง-ยฺเหวียนเซี่ยน-จฺวิน" (東源縣君) ให้แก่นาง และในบั้นปลายชีวิต นางกลับไปอาศัยอยู่กลับครอบครัวที่เติงโจวดังเดิม
รัฐมอนแทนา

| รัฐมอนแทนา State of Montana |
| --- | --- |
รัฐ
   ธง ตรา
สมญา: ดินแดนฟ้ากว้างใหญ่, รัฐขุมทรัพย์
คำขวัญ: "ทองและเงิน" (สเปน: Oro y plata)
เพลง: "มอนแทนา"
แผนที่สหรัฐเน้นรัฐมอนแทนา
ประเทศ: สหรัฐ
สถานะก่อนเป็นรัฐ: ดินแดนมอนแทนา
เข้าร่วมสหรัฐ: 8 พฤศจิกายน 1889; 135 ปีก่อน (1889-11-08) (ลำดับที่ 41)
เมืองหลวง: เฮเลนา
เมืองใหญ่สุด: บิลลิงส์
มหานครใหญ่สุด: บิลลิงส์
การปกครอง
 • ผู้ว่าการ: เกร็ก จีอันฟอร์เต (ร)
 • รองผู้ว่าการ: คริสเติน จูรัส (ร)
สภานิติบัญญัติ: สภานิติบัญญัติมอนแทนา
 • สภาสูง: วุฒิสภา
 • สภาล่าง: สภาผู้แทนราษฎร
ฝ่ายตุลาการ: ศาลสูงสุดมอนแทนา
สมาชิกวุฒิสภา: สตีฟ เดนส์ (ร)   ทิม ชีฮี (ร)
สมาชิกสภาผู้แทนราษฎร:   1: ไรอัน ซิงกี (ร)  2: แมตต์ โรเซินเดล (ร) 
พื้นที่
 • ทั้งหมด: 147,040 ตร.ไมล์ (380,800 ตร.กม.)
 • พื้นดิน: 145,552 ตร.ไมล์ (376,980 ตร.กม.)
 • พื้นน้ำ: 1,491 ตร.ไมล์ (3,862 ตร.กม.)  1%
อันดับพื้นที่: อันดับที่ 4
ขนาด
 • ความยาว: 255 ไมล์ (410 กิโลเมตร)
 • ความกว้าง: 630 ไมล์ (1,015 กิโลเมตร)
ความสูง: 3,400 ฟุต (1,040 เมตร)
ความสูงจุดสูงสุด (แกรนิตพีก): 12,807 ฟุต (3,903.5 เมตร)
ความสูงจุดต่ำสุด (แม่น้ำคูเตอเนที่พรมแดนรัฐไอดาโฮ): 1,804 ฟุต (557 เมตร)
ประชากร (2022)
 • ทั้งหมด: 1,122,867 คน
 • อันดับ: อันดับที่ 43
 • ความหนาแน่น: 7.09 คน/ตร.ไมล์ (2.73 คน/ตร.กม.)
 • อันดับความหนาแน่น: อันดับที่ 48
 • ค่ามัธยฐานรายได้ครัวเรือน: 56,539 ดอลลาร์
 • อันดับรายได้: อันดับที่ 40
ภาษา
 • ภาษาทางการ: อังกฤษ
เขตเวลา: UTC−07:00 (เวลาภูเขา)
 • ฤดูร้อน  (เวลาออมแสง): UTC−06:00 (เวลาออมแสงภูเขา)
อักษรย่อไปรษณีย์: MT
รหัส ISO 3166: US-MT
อักษรย่อเดิม: Mont.
ละติจูด: 44° 21′ เหนือ ถึง 49° เหนือ
ลองจิจูด: 104° 2′ ตะวันตก ถึง 116° 3′ ตะวันตก
เว็บไซต์: www.mt.gov
มอนแทนา (อังกฤษ: Montana, ออกเสียง: /mɑːnˈtænə/ ไฟล์:En-us-Montana.ogg) เป็นรัฐหนึ่งในอนุภูมิภาคตะวันตกภูเขาของภาคตะวันตกของสหรัฐ มีพรมแดนติดต่อกับรัฐนอร์ทดาโคตาและรัฐเซาท์ดาโคตาทางทิศตะวันออก รัฐไวโอมิงทางทิศใต้ รัฐไอดาโฮทางทิศตะวันตก และรัฐบริติชโคลัมเบีย รัฐแอลเบอร์ตา และรัฐซัสแคตเชวันของแคนาดาทางทิศเหนือ มอนแทนาเป็นรัฐที่มีขนาดเนื้อที่มากเป็นอันดับที่ 4 มีจำนวนประชากรน้อยเป็นอันดับที่ 8 และมีความหนาแน่นประชากรน้อยเป็นอันดับที่ 3 เมืองหลวงของรัฐคือเฮเลนา ในขณะที่เมืองที่ใหญ่ที่สุดคือบิลลิงส์ ภาคตะวันตกของมอนแทนาเต็มไปด้วยภูเขาขนาดใหญ่ ในขณะที่ภาคตะวันออกมีลักษณะภูมิประเทศเป็นทุ่งหญ้าแพรรีและแดนทุรกันดาร
รัฐมอนแทนาไม่มีชื่อเล่นอย่างเป็นทางการ มีเพียงชื่อเล่นอย่างไม่เป็นทางการหลายชื่อ โดยเฉพาะอย่างยิ่ง "ดินแดนฟ้ากว้างใหญ่" "รัฐขุมทรัพย์" "ดินแดนภูเขาส่องสว่าง" และ "ที่สุดท้ายที่ดีที่สุด" เศรษฐกิจของรัฐขึ้นอยู่กับเกษตรกรรมเป็นหลักซึ่งรวมถึงการทำฟาร์มปศุสัตว์และฟาร์มธัญพืช ทรัพยากรที่มีความสำคัญทางเศรษฐกิจ ได้แก่ น้ำมัน แก๊ส ถ่านหิน เหมืองแร่ และไม้แปรรูป การดูแลสุขภาพ การบริการ และภาครัฐก็มีความสำคัญต่อเศรษฐกิจเช่นกัน ภาคส่วนที่เติบโตเร็วที่สุดของมอนแทนาคือการท่องเที่ยว โดยมีนักท่องเที่ยวประมาณ 12.6 ล้านคน (ณ ค.ศ. 2019) มาเยือนรัฐในแต่ละปี
แหล่งข้อมูลอื่น

สถานีย่อยสหรัฐ
เว็บไซต์ทางการ
ดูข้อมูลทางภูมิศาสตร์ที่เกี่ยวข้องกับ รัฐมอนแทนา ที่โอเพินสตรีตแมป
รัฐมอนแทนา ที่เว็บไซต์ Curlie
| ด ค ก เขตทางการเมืองของสหรัฐ |
| --- | --- |
รัฐ:  คอนเนทิคัต  เคนทักกี  แคนซัส  แคลิฟอร์เนีย  โคโลราโด  จอร์เจีย  เซาท์แคโรไลนา  เซาท์ดาโคตา  เดลาแวร์  เท็กซัส  เทนเนสซี  นอร์ทแคโรไลนา  นอร์ทดาโคตา  นิวเจอร์ซีย์  นิวเม็กซิโก  นิวยอร์ก  นิวแฮมป์เชอร์  เนแบรสกา  เนวาดา  เพนซิลเวเนีย  ฟลอริดา  มอนแทนา  มิชิแกน  มินนิโซตา  มิสซิสซิปปี  มิสซูรี  เมน  แมริแลนด์  แมสซาชูเซตส์  ยูทาห์  โรดไอแลนด์  ลุยเซียนา  วอชิงตัน  วิสคอนซิน  เวสต์เวอร์จิเนีย  เวอร์จิเนีย  เวอร์มอนต์  ไวโอมิง  ออริกอน  อะแลสกา  อาร์คันซอ  อินดีแอนา  อิลลินอย  แอริโซนา  แอละแบมา  โอคลาโฮมา  โอไฮโอ  ไอดาโฮ  ไอโอวา  ฮาวาย 
เขตที่ตั้งรัฐบาลของสหพันธ์:  วอชิงตัน ดี.ซี. 
พื้นที่เกาะ:  กวม  ปวยร์โตรีโก  หมู่เกาะนอร์เทิร์นมาเรียนา  หมู่เกาะเวอร์จินของสหรัฐ  อเมริกันซามัว 
เกาะเล็กรอบนอก:  เกาะจาร์วิส  เกาะนาแวสซา  เกาะเบเกอร์  เกาะเวก  เกาะฮาวแลนด์  คิงแมนรีฟ  จอห์นสตันอะทอลล์  แพลไมราอะทอลล์  มิดเวย์อะทอลล์ 
เขตสงวนอินเดียน: รายชื่อเขตสงวนอินเดียน
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  ISNI  VIAF  เวิลด์แคต 
ประจำชาติ:  สเปน  ฝรั่งเศส  BnF data  กาตาลุญญา  เยอรมนี  อิสราเอล  สหรัฐ  ลัตเวีย  เช็กเกีย 
ภูมิศาสตร์:  มิวสิกเบรนซ์ พื้นที่ 
วิชาการ:  CiNii 
อื่น ๆ:  NARA  IdRef 
47°N 110°W﻿ / ﻿47°N 110°W﻿ / 47; -110﻿ (รัฐมอนแทนา)
การปฏิวัติเวทมนตร์ขององค์หญิงเกิดใหม่กับยัยคุณหนูยอดอัจฉริยะ

ซีรีส์ไลต์โนเวลญี่ปุ่น
| --- | --- |
การปฏิวัติเวทมนตร์ขององค์หญิงเกิดใหม่กับยัยคุณหนูยอดอัจฉริยะ
ปกไลต์โนเวลเล่มแรกฉบับภาษาไทย
転生王女と天才令嬢の魔法革命 (Tensei Ōjo to Tensai Reijō no Mahō Kakumei)
ชื่อภาษาอังกฤษ: The Magical Revolution of the Reincarnated Princess and the Genius Young Lady
แนว: ต่างโลก ยูริ
นวนิยายชุด
เขียนโดย: พิเอโระ คาราชุ
สำนักพิมพ์: โชเซ็ตสึกะ นิ นาโร
วางจำหน่ายตั้งแต่: 13 กุมภาพันธ์ พ.ศ. 2562 – 19 สิงหาคม พ.ศ. 2564
ไลต์โนเวล
เขียนโดย: พิเอโระ คาราชุ
วาดภาพโดย: ยูริ คิซารางิ
สำนักพิมพ์: ฟูจิมิโชโบ
สำนักพิมพ์ภาคภาษาไทย: ฟีนิกซ์
ในเครือ: ฟูจิมิ แฟนตาเซีย บุงโกะ
กลุ่มเป้าหมาย: ชาย
วางจำหน่ายตั้งแต่: 18 มกราคม พ.ศ. 2563 – ปัจจุบัน
จำนวนเล่ม:  8    5 (หนังสือ)
มังงะ
เขียนโดย: พิเอโระ คาราชุ
วาดภาพโดย: ฮารุสึกุ นาดากะ
สำนักพิมพ์: แอสกีมีเดียเวิร์กส
สำนักพิมพ์ภาคภาษาไทย: ฟีนิกซ์
นิตยสาร: Dengeki Maoh
กลุ่มเป้าหมาย: เซเน็ง
วางจำหน่ายตั้งแต่: 27 มกราคม พ.ศ. 2564 – ปัจจุบัน
จำนวนเล่ม:  6    5 (หนังสือ)
อนิเมะโทรทัศน์
กำกับโดย: ชิงโงะ ทามากิ
เขียนบทโดย: วาตารุ วาตาริ
ดนตรีโดย: โมเอะ ฮีวงะ
สตูดิโอ: ดิโอเมเดีย
ถือสิทธิ์โดย: SA/SEA มิวส์ คอมมิวนิเคชัน
เครือข่าย: AT-X โตเกียวเอ็มเอกซ์ TVA คันไซ BS11
เครือข่ายภาษาไทย: มิวส์ ไทยแลนด์ ปีลีปีลี อ้ายฉีอี้
ฉาย:  4 มกราคม พ.ศ. 2566  –  22 มีนาคม พ.ศ. 2566
ตอน: 12 (รายชื่อตอน)
 สถานีย่อยการ์ตูนญี่ปุ่น
การปฏิวัติเวทมนตร์ขององค์หญิงเกิดใหม่กับยัยคุณหนูยอดอัจฉริยะ (ญี่ปุ่น: 転生王女と天才令嬢の魔法革命, โรมาจิ: Tensei Ōjo to Tensai Reijō no Mahō Kakumei) เป็นซีรีส์ไลต์โนเวลญี่ปุ่น แนวต่างโลก และยูริ ที่เขียนโดยพิเอโระ คาราชุ และวาดภาพประกอบโดยยูริ คิซารางิ เดิมเริ่มเผยแพร่ออนไลน์ผ่านเว็บไซต์นิยายออนไลน์สร้างโดยผู้ใช้โชเซ็ตสึกะ นิ นาโร ระหว่างเดือนกุมภาพันธ์ พ.ศ. 2562 ถึงสิงหาคม พ.ศ. 2564 ต่อมาถูกซื้อต่อไปตีพิมพ์โดยฟูจิมิโชโบตั้งแต่เดือนมกราคม พ.ศ. 2563  ภายใต้สำนักพิมพ์ ฟูจิมิ แฟนตาเซีย บุงโกะ มังงะได้รับการดัดแปลงที่วาดภาพประกอบโดย ฮารุสึกุ นาดากะ เริ่มตีพิมพ์ในนิตยสาร เด็งเงกิมาโอ ของแอสกีมีเดียเวิร์กส ตั้งแต่เดือนกรกฎาคม พ.ศ. 2563 ไลต์โนเวลและมังงะมีลิขสิทธิ์ในประเทศไทยโดยสำนักพิมพ์ฟีนิกซ์ ได้รับการดัดแปลงเป็นซีรีส์อนิเมะโทรทัศน์โดยสตูดิโอดิโอเมเดีย ออกอากาศตั้งแต่เดือนมกราคมถึงมีนาคม พ.ศ. 2566
สื่อ > ไลต์โนเวล

ไลต์โนเวลการปฏิวัติเวทมนตร์ขององค์หญิงเกิดใหม่กับยัยคุณหนูยอดอัจฉริยะ เขียนโดยพิเอโระ คาราชุ เดิมเริ่มเผยแพร่ออนไลน์ผ่านเว็บไซต์นิยายออนไลน์สร้างโดยผู้ใช้โชเซ็ตสึกะ นิ นาโร ระหว่างเดือนกุมภาพันธ์ พ.ศ. 2562 ถึงสิงหาคม พ.ศ. 2564 ต่อมาถูกซื้อต่อไปตีพิมพ์โดยฟูจิมิโชโบ ยูริ คิซารางิเป็นผู้วาดภาพประกอบ ภายใต้สำนักพิมพ์ ฟูจิมิ แฟนตาเซีย บุงโกะ ซึ่งประกาศเมื่อวันที่ 10 ตุลาคม พ.ศ. 2562 โดยเล่มแรกออกวางจำหน่ายเมื่อวันที่ 18 มกราคม พ.ศ. 2563
| # | วันที่ออกจำหน่ายต้นฉบับ | ISBN ต้นฉบับ | วันที่ออกจำหน่ายไทย | ISBN ไทย |
| --- | --- | --- | --- | --- |
| 1 |  18 มกราคม พ.ศ. 2563 | 9784040734767 | 25 เมษายน พ.ศ. 2566 | 978-616-599-093-6 |
| 2 |  20 พฤษภาคม พ.ศ. 2563 | 9784040736914 | 15 สิงหาคม พ.ศ. 2566 | 978-616-599-199-5 |
| 3 |  20 มกราคม พ.ศ. 2564 | 9784040739168 | พฤศจิกายน พ.ศ. 2566 | 978-616-599-331-9 |
| 4 |  20 สิงหาคม พ.ศ. 2564 | 9784040742205 | 12 เมษายน พ.ศ. 2567 | 978-616-599-538-2 |
| 5 |  20 สิงหาคม พ.ศ. 2565 | 9784040746104 | 20 สิงหาคม พ.ศ. 2567 | 978-616-599-703-4 |
| 6 |  20 มกราคม พ.ศ. 2566 | 9784040748467 | — | — |
| 7 |  20 กรกฎาคม พ.ศ. 2566 | 9784040750224 | — | — |
| 8 |  20 กุมภาพันธ์ พ.ศ. 2567 | 9784040750231 | — | — |
สื่อ > มังงะ

มังงะดัดแปลงที่วาดภาพประกอบโดยฮารุสึกุ นาดากะ เริ่มตีพิมพ์ในนิตยสาร เด็งเงกิมาโอ ของสแควร์เอนิกซ์ ตั้งแต่วันที่ 27 มกราคม พ.ศ. 2564 มังงะมีลิขสิทธิ์ในประเทศไทยโดยสำนักพิมพ์ฟีนิกซ์
| # | วันที่ออกจำหน่ายต้นฉบับ | ISBN ต้นฉบับ | วันที่ออกจำหน่ายไทย | ISBN ไทย |
| --- | --- | --- | --- | --- |
| 1 |  27 มกราคม พ.ศ. 2564 | 9784049136555 | 19 มกราคม พ.ศ. 2566 | 978-616-464-963-7 |
| 2 |  27 สิงหาคม พ.ศ. 2564 | 9784049138962 | 13 กุมภาพันธ์ พ.ศ. 2566 | 978-616-464-989-7 |
| 3 |  10 กุมภาพันธ์ พ.ศ. 2565 | 9784049142518 | 13 กุมภาพันธ์ พ.ศ. 2566 | 978-616-464-990-3 |
| 4 |  26 สิงหาคม พ.ศ. 2565 | 9784049145519 | 16 มีนาคม พ.ศ. 2566 | 978-616-599-019-6 |
| 5 |  27 มีนาคม พ.ศ. 2566 | 9784049148817 | 15 พฤษภาคม พ.ศ. 2567 | 978-616-599-576-4 |
| 6 |  27 ธันวาคม พ.ศ. 2566 | 9784049154320 | ธันวาคม พ.ศ. 2567 | 978-616-599-893-2 |
สื่อ > อนิเมะ

ในเดือนสิงหาคม พ.ศ. 2565 ซีรีส์อนิเมะโทรทัศน์ได้รับการดัดแปลงและประกาศ ที่สร้างโดยสตูดิโอดิโอเมเดีย กำกับซีรีส์อนิเมะโดยชิงโงะ ทามากิ เขียนบทโดยวาตารุ วาตาริ ออกแบบตัวละครโดย Naomi Ide และเพลงประกอบโดย Moe Hyūga ซีรีส์อนิเมะออกอากาศตั้งแต่วันที่ 4 มกราคม ถึงวันที่ 22 มีนาคม พ.ศ. 2566 ทางเครือข่าย AT-X และเครือข่ายอื่น ๆ ส่วนทางเครือข่ายในเอเชียใต้และเอเชียตะวันออกเฉียงใต้โดยมิวส์ คอมมิวนิเคชัน ชื่อเพลงเปิด "Arc-en-Ciel" ร้องโดย Hanatan และเพลงปิดชื่อ "Only for You" ร้องโดยซายากะ เซ็มบงงิและมานากะ อิวามิ
สื่อ > อนิเมะ > รายชื่อตอน

| ตอน | ชื่อ  | กำกับโดย  | เขียนโดย  | สตอรีบอร์ดโดย  | วันที่ฉายครั้งแรก  |
| --- | --- | --- | --- | --- | --- |
| 1 | "การปฏิวัติเวทมนตร์ของเจ้าหญิงกับคุณหนู" Transliteration: "Ōjo to Reijō no Mahō Kakumei" (ญี่ปุ่น: 王女と令嬢の魔法革命) | ชิงโงะ ทามากิ | วาตารุ วาตาริ | Shingo Tamaki | 4 มกราคม 2566 (2566-01-04) |
| 2 | "รับผู้ช่วยเหลือเพื่อผลประโยชน์กับความชอบส่วนตัว" Transliteration: "Shumi to Jitsueki no Joshu Kakutoku" (ญี่ปุ่น: 趣味と実益の助手獲得) | Ageha Kochōran | Sō Sagara | Sorato Shimizu | 11 มกราคม 2566 (2566-01-11) |
| 3 | "ดาบเวทสายรุ้งแห่งความทรงจำและความหลงใหล" Transliteration: "Dōkei to Tsuioku no Kōgei Maken" (ญี่ปุ่น: 憧憬と追憶の虹霓魔剣) | Shōta Ihata | วาตารุ วาตาริ | Shōta Ihata | 18 มกราคม 2566 (2566-01-18) |
| 4 | "การตัดสินใจของเจ้าหญิงกับเด็กหลงทาง" Transliteration: "Hime-sama to Maigo no Ketsui Hyōmei" (ญี่ปุ่น: 姫様と迷子の決意表明) | Yoshino Honda | Sō Sagara | Yoshino Honda | 25 มกราคม 2566 (2566-01-25) |
| 5 | "ปราบมังกรด้วยดาบเวทและยาเวท" Transliteration: "Mayaku to Maken no Maryū Tōbatsu" (ญี่ปุ่น: 魔薬と魔剣の魔竜討伐) | Shingo Tamaki | Jakuson Ō | Shingo Tamaki | 1 กุมภาพันธ์ 2566 (2566-02-01) |
| 6 | "สืบหาความจริงของเสน่ห์และการยกเลิกการหมั้น" Transliteration: "Hadan to Miryō no Shinsō Kyūmei" (ญี่ปุ่น: 破談と魅了の真相究明) | Keizō Kusakawa | Wataru Watari | Keizō Kusakawa | 8 กุมภาพันธ์ 2566 (2566-02-08) |
| 7 | "การบรรยายศาสตร์เวทของผู้คิดค้นกับผู้ช่วย" Transliteration: "Kaiso to Joshu no Magaku Kōen" (ญี่ปุ่น: 開祖と助手の魔学講演) | Ageha Kochōran | Jakuson Ō | Sorato Shimizu | 15 กุมภาพันธ์ 2566 (2566-02-15) |
| 8 | "นิยามเวทมนตร์ของความธรรมดาสามัญอันแสนโง่เขลากับสัตว์ประหลาด" Transliteration: "Kaibutsu to Bongu no Mahō Teigi" (ญี่ปุ่น: 怪物と凡愚の魔法定義) | Shōta Ihata | Sō Sagara | Shōta Ihata | 22 กุมภาพันธ์ 2566 (2566-02-22) |
| 9 | "พี่สาวและน้องชายกับมงกุฎที่มีเพื่อใครสักคน" Transliteration: "Kyōdai to Dare ga Tame no Ōkan" (ญี่ปุ่น: 姉弟と誰がための王冠) | Shingo Tamaki | Wataru Watari | Shingo Tamaki | 1 มีนาคม 2566 (2566-03-01) |
| 10 | "การสืบทอดบัลลังก์ที่มาพร้อมกับการเตรียมใจและอารมณ์ที่รุนแรง" Transliteration: "Teikan to Gekijō no Ōi Keishō" (ญี่ปุ่น: 諦観と激情の王位継承) | Ageha Kochōran | Sō Sagara | Yoshino Honda | 8 มีนาคม 2566 (2566-03-08) |
| 11 | "สัญญาภูตที่มาพร้อมกับการตัดสินใจและความผิดหวัง" Transliteration: "Shitsui to Ketsui no Seirei Keiyaku" (ญี่ปุ่น: 失意と決意の精霊契約) | Keizō Kusakawa | Wataru Watari | Keizō Kusakawa | 15 มีนาคม 2566 (2566-03-15) |
| 12 | "การปฏิวัติเวทมนตร์ของเด็กสาวสองคน" Transliteration: "Kanojo to Kanojo no Mahō Kakumei" (ญี่ปุ่น: 彼女と彼女の魔法革命) | Shingo Tamaki | Wataru Watari | Shingo Tamaki | 22 มีนาคม 2566 (2566-03-22) |
การตอบรับ

เมื่อเดือนมกราคม พ.ศ. 2565 หนังสือมียอดขาย 180,000 แสนเล่ม